als_Latn dik_Latn sag_Latn
Aksidentohet në pistë legjenda e motoçiklizmit Max Biaggi
Një aksident ka ndodhur në cirkuitin e Sagittarios në Latina të Italisë e si pasojë e tij është plagosur piloti legjendar i motorëve Max Biaggi, që fillimisht raportohej se ndodhej në gjendje të rëndë.
Piloti ishte duke zhvilluar një xhiro prove kur ka humbur kontrollin e motorit. Menjëherë pas ngjarjes ai është transportuar me helikopter në spitalin “San Camillo” të Romës, ku pas ndërhyrjes së mjekëve mediat italiane shkruajnë se gjendja e tij shëndetësore është përmirësuar.
Kujtojmë se Max Biaggi ka lindur në Romë në vitin 1971 dhe ka garuar në motoçiklizëm në disa vite me radhë, duke u shndërruar në një legjendë të këtij sporti bashkë me patriotin e tij Valentino Rossi.
Biaggi u tërhoq nga garat zyrtare në vitin 2012. /Blitz.al/
als_Latn als_Latn als_Latn als_Latn als_Latn